Mariah Carey

Si Mariah Carey ay isang Amerikanong mangaawit, manunulat, prodyuser at aktres. Tinaguriang "Songbird Supreme" ng Guinness World Records, nakilala s'ya dahil sa kanyang malawak na vocal range, paggamit ng melisma, at mahusay na paggamit ng whistle register. Nakilala s'ya noong 1990 matapos ang pagpirma niya ng contrata sa ilalim ng Columbia Records at paglabas ng kanyang unang album na ipinangalan sa kanya. Ang nasabing album ay nanatili sa tuktok ng US Billboard Hot 100 ng labing-isang linggo. Di naglao'y s'ya ang naging una at nagiisang mangaawit na ang unang limang single ay naging pang-una sa US Billboard Hot 100, mula Vision of Love hanggang Emotions.

Pagkatapos ng paghihiwalay nila ni Mottola noong 1997, ipinakilala ni Carey ang mga elemento ng hip hop sa kanyang mga gawang album, at agad na naging matagumpay, subalit ang kanyang katanyagan ay bumaba nang nilisan niya ang Columbia noong 2001, at siya ay binitawan ng Virgin Records nang sumunod na taon pagkatapos ang labis na napublikong pisikal at emosyunal na breakdown niya, at dahil na rin sa mahinang pagtanggap sa kanyang proyektong pelikula na Glitter. Noong 2002, lumagda si Carey sa Island Records, at pagkatapos ng mga bagsak ng panahon, siya ay bumalik sa musikang pop noong 2005.

Pinangalanan si Carey bilang pinakamabentang artistang pop ng milenyo sa 2000 World Music Awards.

Mga impluwensiya
Sinabi ni Carey na simula pa noong bata siya ay naimpluwensiyahan siya nina Billie Holiday, Sarah Vaughan, at ng mga mang-aawit ng R&B na sina Gladys Knight at Aretha Franklin. Ang kanyang musika ay labis na naimpluwensiyahan ng mga musikang pang-simbahan, at ang mga ito ay nakuha niya kanila The Clark Sisters, Shirley Caesar at Edwin Hawkins bilang pinakamaimpluwensiyang mga mang-aawit noong kanyang kapanahunan. Nang inihalo ni Carey ang hip-hop sa kanyang mga musika, may mga haka-hakang na sinusubukan niyang gamitin ang kasikatan ng hiphop, subalit sinabi niya sa Newsweek, "People just don't understand. I grew up with this music" ("Hindi nauunawan ng mga tao. Lumaki ako sa ganitong musika"). Nagpakita siya ng paghanga sa mga rapper gaya nina The Sugarhill Gang, Eric B. & Rakim, ang Wu-Tang Clan, The Notorious B.I.G. at Mobb Deep, kung saan nakipagtulungan siya sa single na "The Roof (Back in Time)" (1998).

Mga sanggunian 

Mga mang-aawit mula sa Estados Unidos
Mga kompositor mula sa Estados Unidos